EESTI Kulturismi ja fitnessi liidu DISTSIPLINAARMÄÄRUSTIK

1. ÜLDISED ALUSED
   1. Eesti Kulturismi ja Fitnessi Liit (edaspidi EKFL) sportlased, kulturismi ja fitnessiga seotud ja kulturismi ja fitnessiga tegelevad klubid/ühendused/seltsid (edaspidi klubid) peavad:
      1. esinema võistlustel korrektselt;
      2. juhinduma Eesti Spordiseadusest, Eesti Spordi Hartast, Euroopa Spordi-eetika koodeksist, World Anti-Doping Agency (WADA) Maailma dopingu-vastasest koodeksist;
      3. võistlema ja käituma Ausa mängu põhimõtete järgi;
      4. järgima kehtivat EKFLi Kodukorda, EKFLi põhikirja, käesolevat distsiplinaar-määrustiku, EKFL vahekohtu reegleid ,EKFL juhatuse ja komisjonide otsuste, Rahvusvahelise Kulturismi ja Fitnessi Liidu (IFBB) määrusi ning reegleid ja võistluste juhendeid.
   2. Kõiki klubisid, klubi või ametlikke esindajaid, võistlejaid , EKFL kohtunikke, kes osalevad EKFL ametlikel võistlustel, võidakse karistada EKFLi Kodukorra, EKFLi põhikirja, WADA Maailma dopinguvastse koodeksi, Ausa mängu põhimõtete rikkumise, EKFLi juhatuse ja komisjonide otsuste mittetäitmise, võistluste juhendi, käesoleva distsiplinaarmäärustiku, IFBB reeglite ja määruste rikkumiste, vääritu käitumise ning muude distsiplinaar-rikkumiste (edaspidi rikkumiste) eest käesolevas distsiplinaarmäärustikus toodud karistustega.
   3. Klubid vastutavad oma sportlaste, ametlike esindajate ja muude klubiga seotud inimeste tegevuse eest, kes esindavad klubi võistlustel.
   4. EKFLi kohtunikekogu vastutab üldiselt Eesti kulturismi ja fitnessi kohtunike tegevuse eest seoses EKFLi ametlike võistlustega.
   5. Klubid, sportlased, ametlikud isikud, Eesti kulturismi ja fitnessi kohtunikud, komisjonide liikmed kohustuvad allutama end vaidluse lahendamiseks vaidlust lahendavale EKFL komisjonile, sealhulgas vastaval nõudmisel andma vaidluse õigeks lahendamiseks vajalikke selgitusi, mida komisjon küsib, ilmuma komisjoni kutsel vaidluse lahendamiseks peetavale koosolekule või andma selgitusi ning aktsepteerima EKFL komisjonide otsuseid või EKFLi komisjonide ettepanekul kinnitatud EKFL juhatuse otsust.
   6. Kõikide eelloetletud punktide alusel rikkumiste kohta esitatud esildisi, proteste arutab ja määrab karistused ja vajadusel teeb ettepanekuid EKFLi juhatusele karistuste määramiseks EKFL distsiplinaarkomisjon (edaspidi distsiplinaarkomisjon). Lisast 1.
   7. Käesolevas distsiplinaarmäärustikus reguleerimata distsiplinaarküsimused lahendatakse tulenevalt IFBB konstitutsioonist ,EKFL distsiplinaar komisjoni poolt või EFKL vahekohtu reeglite alusel vahekohtu poolt
   8. Vastu võetud otsused on kohustuslikud ja kuuluvad täitmisele
2. DISTSIPLINAARKOMISJON
   1. Distsiplinaarkomisjon kinnitatakse iga uue hooaja alguses EKFL juhatuse poolt EKFL peasekretäri ettepanekul.
   2. Distsiplinaarkomisjon koosneb vähemalt 3-5 liikmest, kellest:
      1. EKFL juhatuse poolt määratud isik on komisjoni esimees;
      2. EKFL kohtunikekogu poolt määratud isik või nende esindaja, kes on komisjoni liige;
      3. EKFL treenerite nõukogu poolt määratud isik või nende esindaja, kes on komisjoni liige;
      4. EKFL liikmes klubide poolt määratud isik või nende esindaja, kes on komisjoni liige,
      5. Sportlaste esindaja , kes on komisjoni liige
   3. Distsiplinaarkomisjoni liikmeks ei saa olla EKFL vahekohtunik või EKFLi juhatuse liige.
   4. Distsiplinaarkomisjoni koosseis koos kontaktandmetega avaldatakse EKFLi veebilehel, pärast distsiplinaarkomisjoni kinnitamist EKFLi juhatuse poolt.
   5. Iga distsiplinaarkomisjoni liige peab iga hooaja alguses täitma kirjalikult individuaalse nõusoleku vormi alluda EKFLi Kodukorrale ja reeglitele, juhatuse ja komisjonide otsustele ning võtta vastu EKFL vahekohtu otsust kui lõplikkut ja siduvat , allkirjastades selle kas füüsilisel või digitaalsel kujul.
   6. Distsiplinaarkomisjonil on õigus nõuda kõikides EKFLi komisjonides tegutsevate inimeste individuaalse nõusoleku vormi kehtestamist, alates distsiplinaarkomisjoni poolt määratud korras ja ajal.
3. DISTSIPLINAARKOMISJONI TÖÖKORRALDUS
   1. Distsiplinaarkomisjoni liige, kelle kohta esitati protest, või esildis, või kes on selle esitajaga seotud (kuulub samasse klubisse), või on antud kaasuse osapool (nt. kohtunik), ei tohi otsustada teda puudutavat küsimust.
   2. Distsiplinaarkomisjoni tööd juhib distsiplinaarkomisjoni esimees, tema äraolekul, distsiplinaarkomisjoni esimehe poolt määratud üks distsiplinaarkomisjoni liige.
   3. Distsiplinaarkomisjoni töö toimub koosoleku vormis, kirjalikult (e-kirja teel) või telefoni teel.
   4. Distsiplinaarkomisjoni esimees (tema äraolekul, distsiplinaarkomisjoni esimehe poolt määratud üks distsiplinaarkomisjoni liige) teeb otsuse arutelu algatamise ja selle vormi kohta hiljemalt 3 kalendripäeva jooksul pärast kirjaliku teate saamist protesti, või esildise kohta ning sellest teatatakse osapooltele.
   5. Koosoleku vormis protesti või esildise arutamise aeg ja koht tehakse teatavaks selle esitajale ning klubile või isikule, kelle suhtes protest või esildis on esitatud vähemalt 3 kalendripäeva enne koosoleku toimumist. Nimetatud isikud võivad komisjoni koosolekul sõnaõigusega osaleda, vajadusel esitades omapoolse nägemuse kirjalikult enne koosoleku toimumist, arutelu algatamise teates määratud ajaks.
   6. Kirjaliku arutelu korral arvestab komisjon osapoolte kirjalikku seisukohta, mis on esitatud 3 kalendripäeva jooksul pärast arutelu algatamise teate väljastamist või kuni kirjalikus teates määratus tähtajani.
   7. Telefoni teel arutelu korral helistab distsiplinaarkomisjoni esimees läbi kõik komisjoni liikmed ja tegutseb vastavalt telefoni teel kokku lepitud kavale.
   8. Distsiplinaarkomisjon on otsustusvõimeline, kui arutelul osaleb üle poole komisjoni liikmetest.
   9. Distsiplinaarkomisjoni otsus võetakse vastu lihthäälteenamuse põhimõttel.
   10. EKFL sekretariaat peab teavitama kirjalikult e-kirja teel 3 tööpäeva jooksul kõiki osapooli laekunud kirjaliku esildise või võistlusele järgnenud protesti esitamisest EKFLi distsiplinaarkomisjonile.
   11. Distsiplinaarkomisjon peab tegema protesti või esildise kohta otsuse 10 tööpäeva jooksul pärast protesti, raporti või esildise saamist.
   12. Komisjoni otsus tehakse teatavaks 3 tööpäeva jooksul pärast otsuse vastuvõtmist.
   13. Kõiki komisjoni otsused vormistatakse kirjalikult ja allkirjastatakse kõikide otsuse tegemisel osalenud liikmete poolt.
   14. Komisjoni otsus peab sisaldama:
       1. protesti, või esildise esitanud organisatsiooni või isiku nime;
       2. protesti, või esildise põhjust;
       3. osapoolte nimesid;
       4. lühikest faktide esitlust;
       5. otsust ja põhjendust;
       6. kõik komisjoni liikmed peavad otsuse allkirjastama.
   15. Distsiplinaarkomisjoni otsus jõustub selle tegemisest.
   16. Distsiplinaarkomisjoni otsust saab edasi kaevata vaid EKFLi vahekohtusse
   17. Karistatud osapoolel on võimalik EKFL distsiplinaarkomisjoni otsus 3 tööpäeva jooksul pärast otsuse välja saatmist kaevata EKFL vahekohtule, mille tegevust reguleerivad EKFL vahekohtu reeglid
4. KARISTUSED  
   1. Karistuse liigid on:
      1. hoiatus;
      2. võistluskeeld või tegutsemiskeeld;
      3. litsentsi peatamine;
      4. võistlus tulemuse tühistamine;
      5. rahatrahv
      6. võistluselt eemaldamine;
      7. EKFLi st väljaheitmise ettepaneku tegemine.
   2. Määratud karistus fikseeritakse EKFL sekretariaadis,
   3. 1 kuhu märgitakse
   4. 2 karistatu nimi
   5. 3 karistuse jõustumise kuupäev
   6. 4 karistuse määr
   7. 5 otsuse teinud organisatsiooni nimi
   8. 6 dokumendi number ja kuupäev ,kus otsus on kajastatud
5. TRAHVIDE TASUMISE KORD
   1. Määratud trahv tuleb tasuda hiljemalt 10 kalendripäeva jooksul alates arve esitamisest EKFL arveldusarvele.
   2. Trahvi mitteõigeaegsel tasumisel eemaldatakse klubi EKFLi kõikidest ametlikest võistlustest kuni trahvisumma laekumiseni EKFL -i arvele.
6. PROTESTID, ESILDISED ja nende esitamise kord  
     
   PROTEST
   1. Protest esitatakse kirjalikult e-kirja teel, korrektselt vormistatuna EKFL sekretariaati hiljemalt protesti põhjustanud sündmuse või võistlusele toimumise päevale järgneva 24 tunni jooksul.
   2. Protesti põhjus peab olema selgelt määratletud, viidates konkreetsele dokumendile. Võimalusel tuleb lisada videomaterjal.
   3. Protesti esitaja peab tasuma protesti kautsjoni vastavalt EKFLi Tasu- ja Trahvimäärad dokumendis toodud summale EKFL arveldusarvele samaaegselt protesti esitamise tähtaegadega.
   4. Protesti kautsjoni tähtaegse mittetasumise korral protesti arutlusele ei võta.
   5. Protesti positiivse lahenduse korral protesti kautsjon tagastatakse.
   6. Protesti osapooltel on õigus osa võtta protesti arutamisest.

ESILDIS

* 1. Esildis esitatakse kirjalikult e-kirja teel, korrektselt vormistatuna EKFL sekretariaati hiljemalt 3 tööpäeva jooksul alates esildist põhjustanud sündmuse toimumisest.
  2. Esildise esitamise põhjus, sellest juba ilmnenud või ilmnevad tagajärjed ning võimalik tekitatud kahju ning muud võimalikud detailid tuleb esildises täpselt kirja panna.
  3. Esildise rikkumise kohta võivad esitada distsiplinaarkomisjonile EKFLi juhatuse liikmed, EKFLi sekretariaadi liikmed, distsiplinaarkomisjoni liikmed ja teiste EKFLi komisjonide liikmed.

EESTI KULTURISMI JA FITNESSI DISTSIPLINAARMÄÄRUSTIK TASU- JA TRAHVIMÄÄRAD